CELEX: 62017TN0786
Language: fi
Date: 2017-12-04 00:00:00
Title: Asia T-786/17: Kanne 4.12.2017 – BTC v. komissio

5.2.2018   
            
            
               FI
            
            
               Euroopan unionin virallinen lehti
            
            
               C 42/35
            
         Kanne 4.12.2017 – BTC v. komissio
   (Asia T-786/17)
   (2018/C 042/49)
   Oikeudenkäyntikieli: saksa
   
      Asianosaiset
   
   
      Kantaja: BTC GmbH (Bozen, Italia) (edustajat: asianajajat L. von Lutterotti ja A. Frei)
   
      Vastaaja: Euroopan komissio
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan rahoituksen osittaisesta takaisin perimisestä 27.9.2017 tehdyn Euroopan komission päätöksen Ares (2017) 4709558, 2.10.2017 päivätyn vastaavan veloitusilmoituksen (Nota di Addebito) nro 3241712708 – johon liittyy 2.10.2017 päivätty tiedonanto Ares (2017) 4790311 –, jotka annettiin molemmat tiedoksi sähköpostitse 4.10.2017 osoitteeseen info@btc-srl.com, sekä kaikki muut (myös ne, jotka eivät ole tiedossa) aikaisemmat oikeustoimet, jotka liittyvät näihin toimiin tai koskevat niiden täytäntöönpanoa
            
         
               —
            
            
               toissijaisesti toteamaan SEUT 272 artiklan mukaisen välityslausekkeen nojalla ja 29.6.2007 tehdyn rahoitussopimuksen nro C046311 5 artiklan 2 kohdan nojalla, ettei kantaja ole velkaa komission 2.10.2017 päivätyllä veloitusilmoituksella nro 3241712708 kantajalta vaatimaa rahamäärää ja että kantaja on näin ollen oikeutettu pitämään tämän rahamäärän
            
         
               —
            
            
               edelleen toissijaisesti toteamaan SEUT 272 artiklan mukaisen välityslausekkeen nojalla ja 29.6.2006 tehdyn rahoitussopimuksen nro C04311 5 artiklan 2 kohdan nojalla ja vain siinä tapauksessa, että kantaja olisi Euroopan yhteisölle velkaa jonkin summan 29.6.2007 tehdyn rahoitussopimuksen nro C046311 perusteella, kantajan mahdollisen velan määrä on pienempi kuin määrä, jonka Euroopan komissio ilmoitti 2.10.2017 päivätyssä veloitusilmoituksessa nro 3241712708
            
         
               —
            
            
               joka tapauksessa velvoittamaan vastaajan korvaamaan oikeudenkäyntikulut työjärjestyksen 134 artiklan mukaisesti, jolloin mainitut kulut ovat italialaisen asianajajien palkkio-ohjeen, joka perustuu Italian oikeusministeriön antamaan asetukseen nro 55/2014, mukaisesti 30 000 euroa lisättynä 15 prosentin kiinteämääräisellä kulukorvauksella saman ministeriön asetuksen 15 §:n mukaisesti, 4 prosentin lakisääteisellä maksulla asianajajakassalle ja 22 prosentin arvonlisäverolla, jos se tulee maksettavaksi, ja kantaja pidättää itsellään oikeuden esittää myöhemmin menettelyn aikana tarkemman, työmäärään perustuvan laskelman kuluista.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa seitsemään kanneperusteeseen.
   
               1.
            
            
               Ensimmäinen kanneperuste: Riidanalaisten toimien pätemättömyys vanhentumisen vuoksi asetuksen (EY, Euratom) N:o 2988/95 (1) 3 artiklan 1 kohdan neljännen alakohdan nojalla.
            
         
               2.
            
            
               Toinen kanneperuste: Riidanalaisten toimien pätemättömyys, koska SEUT 296 artiklaa ja Euroopan unionin perusoikeuskirjan 41 artiklaa on rikottu sillä perusteella, että päätöksen tekemisen ja yllä mainitun veloitusilmoituksen antamisen käsittelyaika on ollut kohtuuttoman pitkä (oikeusvarmuuden periaatteen ja käsittelyaikojen kohtuullisuuden periaatteen loukkaaminen).
            
         
               3.
            
            
               Kolmas kanneperuste: Riidanalaisten toimien pätemättömyys, koska SEUT 296 artiklaa ja Euroopan unionin perusoikeuskirjan 41 ja 42 artiklaa on rikottu virheellisen tosiseikkojen selvittämisen, päätöksen puuttuvien, riittämättömien tai ristiriitaisten perustelujen ja oikeuden tutustua asiakirjoihin loukkaamisen vuoksi.
            
         
               4.
            
            
               Neljäs kanneperuste: Riidanalaisten toimien pätemättömyys, koska asetuksen (EY, Euratom) N:o 2988/95 2 ja 4 artiklaa, SEUT 296 artiklaa ja perusoikeuskirjan 41 artiklaa on rikottu sillä perusteella, että palautettavaksi vaadittu määrä on suhteeton, tosiseikkoja ei ole esitetty tai ne on esitetty virheellisesti ja päätös on perusteltu riittämättömästi tai ristiriitaisesti.
            
         
               5.
            
            
               Viides kanneperuste: Määrä, jota komissio on vaatinut kantajalta 2.10.2017 päivätyssä veloitusilmoituksessa Nr. 3241712708, ei ole velkaa, koska komissio on loukannut sopimusoikeudellista lojaliteettiperiaatetta, todennut tosiseikat myöhässä ja riittämättömällä tavalla eikä ole arvioinut saatavilla olevia todisteita tai on arvioinut niitä virheellisesti.
            
         
               6.
            
            
               Kuudes kanneperuste: Määrä, jota komissio on vaatinut kantajalta 2.10.2017 päivätyssä veloitusilmoituksessa nro 3241712708, ei ole velkaa, koska komission OLAFin kertomukseen perustuvat päätelmät eivät vastaa tosiseikkoja.
            
         
               7.
            
            
               Seitsemäs kanneperuste: Määrä, jota komissio on vaatinut kantajalta 2.10.2017 päivätyssä veloitusilmoituksessa nro 3241712708, ei joka tapauksessa ole velkaa näin suurelta osin, koska rahoitussopimuksen liitteessä II olevan 19 artiklan mukaan vain tosiasiallisesti perusteettomasti vastaanotetut määrät on palautettava, eikä niitä määriä, jotka on maksettu totuudenmukaisen ja sopimuksen mukaisen tilityksen perusteella (lojaliteettiperiaatteen ja suhteellisuusperiaatteen loukkaaminen).
            
         
      (1)  Euroopan yhteisöjen taloudellisten etujen suojaamisesta 18.12.1995 annettu neuvoston asetus (EY, Euratom) N:o 2988/95.